smcproject/ml-wiki-sentences huggingface dataset:
മൂന്നാം ഉത്സവദിവസം മുതൽ ചെറിയ തേരിന്റെ ആകൃതിയിൽ നിർമിച്ച ഒരു വാഹനത്തിൽ വർണശബളമായ ആടയാഭരണങ്ങളണിഞ്ഞ് വാളും പരിചയും കൈയിലേന്തിയുളള ശാസ്താവിന്റെ വിഗ്രഹം വഹിച്ചുകൊണ്ടുള്ള എഴുന്നള്ളത്തു നടക്കുന്നു.
ഇതിന് 'മണികണ്ഠമുത്തയ്യസ്വാമിയുടെ എഴുന്നള്ളത്ത്' എന്നാണ് പറഞ്ഞുവരുന്നത്.
ഒമ്പതാമുത്സവത്തിന് ചക്രങ്ങൾ ഘടിപ്പിച്ച വലിയ രഥത്തിലാണ് എഴുന്നള്ളത്ത്.
ദക്ഷിണേന്ത്യയിലെ മറ്റൊരു ദേവാലയത്തിലും ഇവിടുത്തെ രേവതിപൂജയിലെന്നപോലെ ഇത്രയധികം പുഷ്പങ്ങൾ അഭിഷേകത്തിനുപയോഗിക്കാറില്ലെന്ന് പറയപ്പെടുന്നു.
ക്ഷേത്രമതിൽക്കെട്ടിനുളളിലും പരിസരങ്ങളിലും ധാരാളം ഉപദേവാലയങ്ങളുണ്ട്.
അയ്യപ്പന്റെ പരിവാരങ്ങളെ പ്രതിഷ്ഠിച്ചിരിക്കുന്ന ചെറുമണ്ഡപങ്ങളും അമ്മൻകോവിലുകളും ഇവയിലുൾപ്പെടുന്നു.
കറുപ്പസ്വാമി, കറുപ്പായിഅമ്മ, ചേപ്പാറമുണ്ടൻ, ചേപ്പാണിമാടൻ, കാളമാടൻ, കൊച്ചിട്ടാണൻ (കൊച്ചിട്ടിനാരായണൻ), ശിങ്കിലിഭൂതത്താൻ തുടങ്ങിയ പേരുകളിൽ അറിയപ്പെടുന്ന മൂർത്തികളുടേതാണ് ഈ പ്രതിഷ്ഠകൾ.
ചതുർബാഹുവായ വിഷ്ണുവിന്റെയും ചില ഭഗവതികളുടെയും പ്രതിഷ്ഠകളും ഇക്കൂട്ടത്തിലുണ്ട്.
വിഷഹാരിയാണ് അച്ചൻകോവിൽ ശാസ്താവെന്നാണ് വിശ്വാസം.
ശാസ്താവിന്റെ കൈക്കുമ്പിളിൽ സൂക്ഷിച്ചിരിക്കുന്ന ചന്ദനമാണ് സർപ്പവിഷത്തിനെതിരെയുള്ള ഔഷധം.
അത്താഴപൂജയ്ക്കു ശേഷം രാത്രിയിൽ അവശ്യമാത്രയിൽ നടതുറക്കുന്ന അപൂർവ്വ ക്ഷേത്രങ്ങളിലൊന്നാണിത്.
വിഷമേറ്റു വരുന്നവർക്ക് കിഴക്കേ ഗോപുരനടയിലെ മണിയടിച്ച് എപ്പോൾ വേണമെങ്കിൽ പോലും സഹായമഭ്യർത്ഥിക്കാം.
വിഷമേറ്റു വരുന്നവർക്ക് ശാസ്താവിഗ്രത്തിന്റെ വലതുകൈക്കുമ്പിളിലെ ചന്ദനം തീർത്ഥത്തിൽ ചാലിച്ച് നൽകും.
ചികിത്സാസമയത്ത് ആഹാരത്തിന് കഠിന നിയന്ത്രണമുണ്ട്.
ആദ്യദിവസം കടുംചായ മാത്രം.
പിന്നീടുള്ള ദിവസം ഉപ്പു ചേർക്കാത്ത പൊടിയരിക്കഞ്ഞി.
ദാഹിക്കുമ്പോൾ ക്ഷേത്രക്കിണറ്റിലെ ജലം മാത്രം.
വിഷം പൂർണ്ണമായി മാറിയ ശേഷം മാത്രമേ രോഗിയെ വിട്ടയക്കൂ.
രഥോത്സവം
കേരളത്തിൽ രഥോത്സവം നടക്കുന്ന പ്രധാന ക്ഷേത്രമാണ് അച്ചൻകോവിൽ.
ക്ഷേത്രനടയിൽ അലങ്കരിച്ചു നിർത്തിയ രഥത്തിലേക്ക് പന്ത്രണ്ട് മണിയോടെ മണിമുത്തയ്യനെ (അയ്യപ്പൻ) എഴുന്നള്ളിക്കുന്നതോടെ ചടങ്ങുകൾ തുടങ്ങും.
രഥത്തിനിരുവശവും കെട്ടിയ ചൂരൽവള്ളി ഭക്തർ കൈകളിലേന്തി മന്ത്രധ്വനിയും ശരണം വിളികളും കുരവയും ഉയർത്തും.
കാന്തമലയിൽനിന്ന് അയ്യപ്പൻ കൊടുത്തയച്ച തങ്കവാളും കൈകളിലേന്തി എക്‌സിക്യൂട്ടീവ് ഓഫീസർ മുന്നിലും പിന്നിലായി കറുപ്പനും, കോന്നിയിൽ നിന്നെത്തിച്ച അന്നക്കൊടിയും ഉണ്ടാകും.
ഏറ്റവും ഒടുവിൽ രഥത്തിൽ അയ്യപ്പൻ സഞ്ചരിക്കും.
ക്ഷേത്രത്തിനു ചുറ്റുമായുള്ള രഥവീഥിക്കിരുവശവും സമീപത്തെ മരങ്ങൾക്ക് മീതെയും ഭക്തർ നിരക്കും.
പടിഞ്ഞാറെ നടയിലെ അമ്മൻ കോവിലിലെത്തുമ്പോൾ കറുപ്പൻ ഉറഞ്ഞുതുള്ളും.
വടക്കെ നടയിലെത്തുമ്പോൾ രഥം മൂന്നുതവണ അങ്ങോട്ടുമിങ്ങോട്ടും വലിക്കും.
അയ്യപ്പനെ തമിഴ്‌നാട്ടിലേക്ക് കൊണ്ടുപോകാൻ ശ്രമിക്കുന്നതായും എന്നാൽ നാട്ടുകാർ ഇവിടെത്തന്നെ പിടിച്ചു നിർത്തുന്നതായുമുള്ള ഐതിഹ്യത്തിന്റെ ഓർമ്മപ്പെടുത്തലാണിത്.
ക്ഷേത്രത്തിന് മുന്നിൽ ഒരു വലം വക്കുന്നതോടെ എഴുന്നള്ളത്ത് അവസാനിക്കും.
അച്ചൊളിബർ
ഉഗാണ്ടയിലെ വടക്കൻ മേഖലയിലെ പഡെർ ജില്ലയിലെ ഒരു പട്ടണമാണ് അചോളിബർ സ്ഥാനം
അടുത്ത നഗര കേന്ദ്രമായ കിറ്റ്ഗത്തിന്റെ തെക്കുഭാഗത്തായി ഏകദേശം 19 കി.
അകലെയാണ് അചോളിബർ.
അചൊളിബറിന്റെ നിർദ്ദേശാങ്കങ്ങൾ 03°08'37.0"N, 32°54'49.0"E (അക്ഷാംശം:3.143611; രേഖാംശം:32.913611).
ആണ് കുറിപ്പുകൾ
അച്ചൻകോവിൽ ഇംഗ്ലീഷ് വിലാസം https://ml.wikipedia.org/wiki/Achankovil അച്ചൻകോവിൽ ഗ്രാമം അച്ചൻകോവിലാർ
കൊല്ലം ജില്ലയിൽ പത്തനാപുരം താലൂക്കിലുള്ള ഒരു ഗ്രാമമാണു അച്ചൻകോവിൽ .
പുനലൂർ പട്ടണത്തിൽനിന്ന് അലിമുക്ക് ചെമ്പനരുവി വഴി  കിഴക്ക് സഹ്യപർവതനിരകളുടെ മധ്യത്തിൽ അച്ചൻകോവിൽ സ്ഥിതിചെയ്യുന്നു.
ഇവിടുത്തെ പ്രസിദ്ധമായ ശാസ്താ ക്ഷേത്രം ഒരു ഹൈന്ദവതീർഥാടനകേന്ദ്രമാണ്.
അച്ചൻകോവിൽ പ്രദേശത്തും പരിസരങ്ങളിലും റബർതോട്ടങ്ങളും കൂപ്പുകളും കാണാം.
ഗ്രാമത്തിന്റെ നടുവിലൂടെ പള്ളിവാസൽ എന്ന കാട്ടരുവി ഒഴുകുന്നു.
ക്ഷേത്രം വരെ വാഹന ഗതാഗതയോഗ്യമായ റോഡുണ്ട്.
മലമ്പണ്ടാരങ്ങൾ എന്നറിയപ്പെടുന്ന ഗിരിവർഗക്കാരുടെ കേന്ദ്രമായ അച്ചൻകോവിൽ, തെൻമല പഞ്ചായത്തിലാണു.
ഇവിടുത്തെ ഗിരിവർഗക്കാരുടെ അധിവാസത്തിന് ഗവൺമെന്റ് ഏതാനും ഗിരിവർഗ്ഗകോളനികൾ സ്ഥാപിച്ചിട്ടുണ്ട്.
ഇവിടുത്തെ ശാസ്താക്ഷേത്രം കേരളത്തിന്റെ സുരക്ഷിതത്വത്തിനുവേണ്ടി പരശുരാമൻ സ്ഥാപിച്ചതാണെന്ന് ഐതിഹ്യങ്ങൾ ഘോഷിക്കുന്നു.
എന്നാൽ ഒരു തീർഥാടനകേന്ദ്രമെന്നനിലയിൽ മലയാളികളെക്കാൾ തമിഴ്നാട്ടിലുള്ള ഭക്തൻമാരെയാണ് ഇവിടം കൂടുതൽ ആകർഷിച്ചുവരുന്നത്.
ധനുമാസത്തിലെ മണ്ഡലപൂജയും മകരത്തിലെ രേവതിപൂജ യുമാണ് ഇവിടുത്തെ മുഖ്യ ഉത്സവങ്ങൾ.
വർണശബളമായ ആടയാഭരണങ്ങളണിഞ്ഞ് വാളും പരിചയും കൈയിലേന്തിയുളള ശാസ്താവിന്റെ വിഗ്രഹം ഭക്തൻമാർക്ക് വരാഭയപ്രദമായ ഒരു കാഴ്ചയാണ്.
മൂന്നാം ഉത്സവദിവസം മുതൽ ചെറിയ തേരിന്റെ ആകൃതിയിൽ നിർമിച്ച ഒരു വാഹനത്തിൽ അയ്യപ്പവിഗ്രഹം വഹിച്ചുകൊണ്ടുള്ള എഴുന്നള്ളത്തു നടക്കുന്നു.
ഇതിന് മണികണ്ഠമുത്തയ്യസ്വാമിയുടെ എഴുന്നള്ളത്ത് എന്നാണ് പറഞ്ഞുവരുന്നത്.
പാമ്പുകടിയേറ്റവർക്ക് ഈ ക്ഷേത്രത്തിൽ ചികിൽസ നൽകാറുണ്ട്.
ക്ഷേത്രത്തിലെ തീർത്ഥം ആണ് മരുന്നായി ഉപയോഗിക്കുന്നത്.
പുറംകണ്ണികൾ Achankovil Map — Satellite Images of Achankovil Achankovil Ayyappa Temple ...
AchanKovil Archived 2011-09-18 at the Wayback Machine .
വീഡിയോ 'S"CURVE ON ACHANKOVIL ROAD TRIP TO ACHAN KOVIL ഇതും വായിക്കുക
അച്ചൻകോവിൽ ശാസ്താക്ഷേത്രം സാദൃശ്യമുള്ള സ്ഥലനാമങ്ങൾ അച്ചൻകോയിക്കൽ അച്ചൻകവല അച്ചനമ്പലം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്ചൻകോവിൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അച്ഛനും മകനും
1957ൽ, വിമൽകുമാറിൻറെ സംവിധാനത്തിൽ പുറത്തിറങ്ങിയ മലയാള ചലച്ചിത്രമാണ് അച്ഛനും മകനും .
ജഗതി എൻ.കെ. ആചാരിയാണ് ഇതിന്റെ തിരക്കഥയും സംഭാഷണവും എഴുതിയത്.
തിരുനയിനാർ കുറിച്ചി, തിരുനെല്ലൂർ കരുണാകരൻ, പി. ഭാസ്കരൻ എന്നിവർ എഴുതിയ ഗാനങ്ങൾക്ക് വിമൽകുമാർ സംഗീതസംവിധാനം നിർവഹിച്ചു.
തങ്കപ്പൻ നൃത്തസംവിധാനവും, വാസുദേവ് കർണാടക്കി ഛായാഗ്രഹണവും , എ. അപ്പു എഡിറ്റിംഗും നിർവഹിച്ചു.
ശിവാ ഫിലിം കമ്പനി വിതരണം നടത്തിയ ഈ ചിത്രം 1957 ഏപ്രിൽ 26-ന് പ്രദർശനം തുടങ്ങി.
തിക്കുറിശ്ശി സുകുമാരൻ നായർ സത്യൻ ടി.എസ്. മുത്തയ്യ മുതുകുളം രാഘവൻ പിള്ള ജി.കെ. പിള്ള ബി.എസ്. സരോജ ശാന്തി കുമാരി തങ്കം എസ്.പി. പിള്ള ബഹദൂർ മാസ്റ്റർ അമ്പിളി പിന്നണിഗായകർ
എ.എം. രാജ ജിക്കി കെ. റാണി ശാന്ത പി. നായർ ശ്യാമള സ്റ്റെല്ല വർഗീസ് അവലംബം
അച്ഛനും മകളും
1926ൽ വള്ളത്തോൾ രചിച്ച  ഖണ്ഡകാവ്യം ആണ് അച്ഛനും മകളും .
ഭർതൃപരിത്യക്തയായ ശകുന്തള പുത്രനു മൊത്ത് കശ്യപാശ്രമത്തിൽ താമസിക്കുമ്പോൾ ശകുന്തളയുടെ പിതാവായ വിശ്വാമിത്രൻ അവിടെ അതിഥിയായി വന്നു.
ശകുന്തളയെയും ഭരതനെയും വിശ്വാമിത്രൻ തദവസരത്തിൽ കണ്ടു .
ശകുന്തളയെ ദുഷ്യന്തൻ പരിത്യജിച്ചതാണെന്ന് അറിയുന്ന മഹർഷി ക്രുദ്ധനായി രാജാവിനെ ശപിക്കാൻ മുതിർന്നു.
ശകുന്തള പിതാവിനെ സാന്ത്വനപ്പെടുത്തി.
ഭർതൃസമാഗമവും ചിരകാലദാമ്പത്യജീവിതവും ഉണ്ടാകട്ടെ എന്നനുഗ്രഹിച്ചു വിശ്വാമിത്രൻ തിരിച്ചുപോയി.
ഇതാണ് കാവ്യത്തിന്റെ ഇതിവൃത്തം.
അച്ചുവേട്ടന്റെ വീട് ഇംഗ്ലീഷ് വിലാസം https://ml.wikipedia.org/wiki/Achuvettante_Veedu
നെടുമുടിവേണു , ബാലചന്ദ്രമേനോൻ , രോഹിണി ഹട്ടങ്കടി തുടങ്ങിയവർ പ്രധാനവേഷങ്ങളിൽ അഭിനയിച്ച് 1987-ൽ പുറത്തിറങ്ങിയ മലയാളചലച്ചിത്രമാണ് അച്ചുവേട്ടന്റെ വീട് .
ബാലചന്ദ്രമേനോൻ തന്നെയാണ് രചനയും സംവിധാനവും നിർവ്വഹിച്ചത്.
എ.വി. ഗോവിന്ദൻകുട്ടിയാണ് ചിത്രത്തിന്റെ നിർമ്മാതാവ്.
ചിത്രത്തിന്റെ ഗാനരചന എസ്. രമേശൻ നായരും സംഗീതസംവിധാനം വിദ്യാധരനും നിർവ്വഹിച്ചിരിക്കുന്നു.
ഈ ചിത്രത്തിന് പശ്ചാത്തലസംഗീതം പകർന്നത് മോഹൻ സിത്താര ആണ്.
അച്യുതൻനായർ ( നെടുമുടിവേണു ) പത്തനാപുരത്തിൽ നിന്ന് തിരുവനന്തപുരത്തേക്ക് കുടുംബസമേതം താമസം മാറുന്നു.
പുതിയ വാടകവീടിനു സമീപത്തെ മെൻസ്  ഹോസ്റ്റൽ വിദ്യാർഥികൾ അദ്ദേഹത്തിന് ബുദ്ധിമുട്ടുകൾ ഉണ്ടാക്കുന്നു.
അതിലെ പ്രധാനി, ക്യാപ്റ്റൻ എന്നറിയപ്പെടുന്ന വിപിൻ ( ബാലചന്ദ്രമേനോൻ ) ആണ് പ്രശ്നങ്ങൾക്ക്  ചുക്കാൻ പിടിക്കുക.
ഒരു ദിവസം വിപിനുമായുള്ള സംഘർഷത്തിനു ശേഷം അച്യുതൻനായർ ഹൃദയാഘാതം മൂലം മരിക്കുന്നു.
അതിനു ശേഷം വിപിൻ ആകെ മാറുന്നു.
അച്യുതൻനായരുടെ ഭാര്യയായി രോഹിണി ഹട്ടങ്കടി വേഷമിട്ടു.
അഭിനേതാക്കൾ നെടുമുടി വേണു – അച്യുതൻകുട്ടി നായർ രോഹിണി ഹട്ടങ്കടി – രുക്മിണി കുഞ്ഞമ്മ ബാലചന്ദ്രമേനോൻ – വിപിൻ രോഹിണി – അശ്വതി നായർ സുകുമാരൻ – പ്രഭാകരൻ ജഗന്നാഥ വർമ്മ – വർമ മീന – ശാരദ തിലകൻ – ദാമോദരൻ നായർ ആറന്മുള പൊന്നമ്മ – അച്യുതൻകുട്ടിയുടെ അമ്മ ടി.പി. മാധവൻ – അച്യുതൻകുട്ടിയുടെ ആങ്ങള ശങ്കരാടി – ജേക്കബ്‌ കവിയൂർ പൊന്നമ്മ – വിപിന്റെ അമ്മ അടൂർ ഭവാനി – മേരി സംഗീതം
ഗാനരചന നിർവ്വഹിച്ചിരിക്കുന്നത് എസ്. രമേശൻ നായർ , സംഗീതസംവിധാനം നിർവ്വഹിച്ചിരിക്കുന്നത് വിദ്യാധരൻ .
"ചന്ദനം മണക്കുന്ന" (രാഗം: ബാഗേശ്രീ) കെ.ജെ. യേശുദാസ് , കോറസ് 5:27 2.
"ചന്ദനം മണക്കുന്ന" (രാഗം: ബാഗേശ്രീ) കെ.എസ്. ചിത്ര , കോറസ് 5:27 പുറത്തേക്കുള്ള കണ്ണികൾ അച്ചുവേട്ടന്റെ വീട് ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് അച്ചുവേട്ടന്റെ വീട്
അച്ചൻകോവിലാർ ഇംഗ്ലീഷ് വിലാസം https://ml.wikipedia.org/wiki/Achankovilar
പമ്പയുടെ ഒരു പോഷകനദിയാണു അച്ചൻകോവിലാർ .
പശുക്കിടാമേട്,  രാമക്കൽതേരി ,  ഋഷിമല  എന്നിവിടങ്ങളിൽനിന്നും ഉദ്ഭവിക്കുന്ന നിരവധി ചെറുപുഴകൾ യോജിച്ചാണ് അച്ചൻകോവിലാറിന് രൂപം നൽകുന്നത്.
ഏകദേശം 112 കി.
ഒഴുകി ആലപ്പുഴ ജില്ലയിലെ വീയപുരത്ത് വച്ച് അച്ചൻ‌കോവിലാർ പമ്പാനദിയിൽ ലയിക്കുന്നു.
തുടക്കത്തിൽ വ.
പടിഞ്ഞാറായി ഒഴുകുന്ന ഈ പുഴ കുമ്പഴ എന്ന സ്ഥലത്തെത്തി കല്ലാർ എന്ന പ്രധാന കൈവഴിയുമായി ഒത്തുചേർന്നു പടിഞ്ഞാറേയ്ക്കു തിരിയുന്നു.
തറമുക്കിനടുത്തുവച്ച് ഈ ആറിന്റെ ഒരു കൈവഴിപിരിഞ്ഞ് കുട്ടമ്പേരൂർവഴി വടക്കോട്ടൊഴുകി പരുമലയ്ക്കടുത്തായി പമ്പാനദിയോടുചേരുന്നു.
മാവേലിക്കര കഴിഞ്ഞു പല ശാഖകളായി പിരിഞ്ഞുവളഞ്ഞും കുറേശ്ശെ ഗതിമാറിയും ഒഴുകുന്ന ഈ പുഴയുടെ ഇരുകരയിലും എക്കലടിഞ്ഞു ഫലഭൂയിഷ്ഠമായ സമതലങ്ങളാണുള്ളത്.
ഇവിടങ്ങളിൽ കരിമ്പുകൃഷി അഭിവൃദ്ധിപ്പെട്ടിട്ടുണ്ട്.
കേരളത്തിലെ മറ്റു നദികളെലപ്പോലെതന്നെ അച്ചൻകോവിലാറും മണൽ വാരൽ, ആറ്റിനുള്ളിലെ കൃഷി, നഞ്ചിടീൽ തുടങ്ങിയ ചൂഷണങ്ങളാൽ പ്രതിസന്ധിയിലാണ്.
ഗതിമാറ്റം
മാർത്താണ്ഡവർമ്മയുടെ ഭരണകാലത്ത് AD 1700നും AD 1800നും ഇടയിൽ കായംകുളവുമായുള്ള യുദ്ധത്തിൽ അദ്ദേഹം വിജയിച്ചു.
കായംകുളം രാജാവുമായി സഖ്യത്തിലായിരുന്ന ബുധനൂരിലെ പ്രമാണിമാരെ ഒരു പാഠം പഠിപ്പിക്കുന്നതിനുവേണ്ടി‍ വെണ്മണി, ബുധനൂർ ‍, പാണ്ടനാട് വഴി ഒഴുകിയിരുന്ന അച്ചൻകോവിലാർ വെണ്മണിയിലെ ശാർങ്ങക്കാവ് ക്ഷേത്രത്തിന് തൊട്ടുപടിഞ്ഞാറ് പുത്താറ്റിൻകര എന്ന സ്ഥലത്തുനിന്നും പുതിയ ആറുവെട്ടി ഗതിമാറ്റി വെട്ടിയാർ (വെട്ടിയ ആറ്) കൊല്ലകടവ് വഴി ഒഴുക്കുകയുണ്ടായി.
കൊല്ലകടവിലെ മലപിളർന്നുള്ള ഇടുങ്ങിയ പുതിയ മാർഗ്ഗത്തിലൂടെയുള്ള ആറിന്റെ ഒഴുക്ക് വെണ്മണയിൽ വെള്ളപ്പൊക്കത്തിനും കൃഷിയുടെ കാലക്രമത്തിനു മാറ്റം വരുത്തുന്നതിനും ഇടയാക്കി.
പ്രധാന തീരങ്ങൾ
പന്തളം രാജാക്കന്മാരുടെ ആസ്ഥാനമായിരുന്ന പന്തളംകൊട്ടാരം അച്ചൻകോവിലാറിന്റെ തീരത്താണ്.
ഹൈന്ദവ ദൈവമായ അയ്യപ്പൻ വളർന്നത് ഇവിടെയാണെന്നാണ് ഐതിഹ്യം.
മദ്ധ്യതിരുവിതാംകൂറിലെ ഏറ്റവും വലിയ വിഷു ഉത്സവം നടക്കപ്പെടുന്ന വെണ്മണിയിലെ ശാർ‍ങ്ങക്കാവ്(ചാമക്കാവ്) അച്ചൻകോവിലാറിന്റെ തീരത്താണ്.
വെള്ളപ്പൊക്കത്തിൽ ഇവിടുത്തെ സ്വയംഭൂ വിഗ്രഹം മൂടാറുണ്ട് .
ഇത് ദേവിക്ക് പ്രകൃതി ഒരുക്കുന്ന ആറാട്ടാണെന്നാണ് ഭക്തജനങ്ങളുടെ വിശ്വാസം.
കേരളത്തിലെ  ഏറ്റവും വലിയ ശിവരാത്രി കെട്ടുകാഴ്ച നടക്കുന്ന പടനിലം ക്ഷേത്രം അച്ഛൻകോവിലാറിന്റെ തീരത്തുള്ള നൂറനാട്  ഗ്രാമത്തിലാണ് .
കോന്നി
അച്ചൻ കോവിലാറിന്റെ പ്രധാനപ്പെട്ട തീരങ്ങളിലൊന്നാണ് കോന്നി , പത്തനംതിട്ട ജില്ലയിലാണ് കോന്നി സ്ഥിതി ചെയ്യുന്നത്.
കോന്നി പാലം അച്ചൻകോവിലാറിന് കുറുകെ ആണ്.
മുരിങ്ങമംഗലം ക്ഷേത്രത്തിലെയും ക്യഷ്ണനട ക്ഷേത്രത്തിലെയും ,ചിറ്റൂർ ശ്രീ മഹാദേവ ക്ഷേത്രത്തിലെയും ആറാട്ട് നടക്കുന്നതും ഈ നദിയിലാണ്.
വിപരീത ദിശ
ഈ നദിയുടെ വിപരീത ദിശയിലെ പ്രവാഹം കാണാൻ പറ്റുന്നത് വലംചുഴി എന്ന പ്രദേശത്താണ്.
നദി വിപരീത ദിശയിൽ തിരിഞ്ഞൊഴുകി വലംചുഴി ശ്രീഭുവനേശ്വരി ക്ഷേത്രം ഉള്ളിൽ വരും പോലെ കടന്നുപോകുന്നു.
ഈ പ്രദേശത്തിന്റെ പേരിന് ഇതുമായി ബന്ധപ്പെടുത്താവുന്നതാണ്.
ഒരേ സമയം കിഴക്കൊട്ടും പടിഞ്ഞാറോട്ടും ഒഴുകുന്ന ഒരു നദിയുടെ പ്രവാഹം ഇവിടെ കാണാൻ കഴിയും.
കോന്നി , കുമ്പഴ ,പാറക്കടവ് റോഡ്, താഴൂർ കടവ്, കൈപ്പട്ടൂർ , തുമ്പമൺ , പന്തളം , വെണ്മണി-പുലക്കടവ് , കൊല്ലകടവ് ,വഴുവാടി-പൊറ്റമേൽക്കടവ്, പ്രായിക്കര , വലിയപെരുമ്പുഴ എന്നീ സ്ഥലങ്ങളിൽ ഈ പുഴയിൽ റോഡ് പാലങ്ങളുണ്ട്; മാവേലിക്കരക്കും ചെങ്ങന്നുരിനുമിടയിലായി കൊല്ലകടവിൽ ഒരു റെയിൽപാലവും വെണ്മണിയിലെ ശാർങക്കാവിൽ ഒരു നടപാലവും ഉണ്ട്.2018  ൽ ഉണ്ടായ വെള്ളപൊക്കത്തിൽ ഈ പാലം തകർന്നു.
പന്തളം കൊട്ടാരത്തിന് സമീപം മറ്റൊരു നടപ്പാലവും ഉണ്ട് ചിത്രങ്ങൾ അച്ചൻകോവിലാർ, കൊല്ലകടവ് പുലക്കടവ് പാലം ആറ്റുതീരത്തുള്ള ശാർങക്കാവ് ക്ഷേത്രം ശാർങക്കാവ് നടപ്പാലം പന്തളം കൊട്ടാരത്തിനടുത്തുള്ള ദൃശ്യം അച്ചൻ‌കോവിലാർ-നിരണത്തിനടുത്തു നിന്നുള്ള ദൃശ്യം അച്ചൻ‌കോവിലാർ ദൃശ്യം അലിമുക്ക്-പത്തനാപുരം വനം പാതയിൽ നിന്ന് അച്ചൻ‌കോവിലാർ ദൃശ്യം അലിമുക്ക്-പത്തനാപുരം വനം പാതയിൽ നിന്ന് അച്ചൻ‌കോവിലാർ ദൃശ്യം അവലംബം Achankovil എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.pathanamthitta.com/physiography.htm 1 2 വെണ്മണി ഗ്രാമ പഞ്ചായത്ത്,ജനകീയാസൂത്രണം-സമഗ്രവികസനരേഖ 1996 ↑ http://www.mathrubhumi.com/alappuzha/news/3104987-local_news-chengannoor-ചെങ്ങന്നൂർ.html%5Bപ്രവർത്തിക്കാത്ത+കണ്ണി%5D
അച്ഛനും ബാപ്പയും ഇംഗ്ലീഷ് വിലാസം https://ml.wikipedia.org/wiki/Achanum_Bappayum
കെ.എസ്. സേതുമാധവൻ സംവിധാനം ചെയ്തു 1972-ൽ പുറത്തിറങ്ങിയ ഒരു മലയാളചലച്ചിത്രമാണ് അച്ഛനും ബാപ്പയും ( English: Achanum Bappayum ).
കെ.ടി. മുഹമ്മദ് തിരക്കഥയെഴുതിയ ഈ സിനിമയിൽ മതങ്ങൾക്കതീതമായി മനുഷ്യർ ജീവിക്കുന്ന ലോകത്തെക്കുറിച്ചുള്ള സ്വപ്നമാണ് ഉള്ളത്.
ആ വർഷത്തെ മികച്ച ദേശീയോദ്ഗ്രഥനചിത്രത്തിനുള്ള നർഗീസ് ദത്ത് പുരസ്കാരം നേടി.
ഈ ചിത്രത്തിലെ " മനുഷ്യൻ മതങ്ങളെ സൃഷ്ടിച്ചു " എന്ന ഗാനത്തിനാണ് കെ.ജെ. യേശുദാസിന് ആദ്യമായി മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചത്.
അനാഥയായ ഒരു മുസ്ലീം പെൺകുട്ടിയെ തന്റേടിയും ആരെയും കൂസാത്തവനുമായ ഒരു ഹിന്ദു ദത്തെടുത്തു വളർത്തുന്നു.
തുടർന്ന് നാട്ടിലുണ്ടായ പ്രശ്നങ്ങൾ വർഗ്ഗീയ സംഘർഷമായി വളരൂന്നു.
അഭിനേതാക്കൾ കെ.പി. ഉമ്മർ – കൃഷ്ണൻ ജയഭാരതി അടൂർ ഭാസി കൊട്ടാരക്കര പുറത്തേക്കുള്ള കണ്ണികൾ അച്ഛനും ബാപ്പയും ഇന്റർനെറ്റ് മൂവി ഡാറ്റാബേസിൽ അച്ഛനും ബാപ്പയും – മലയാളസംഗീതം.
അച്ഛനും അമ്മയും ചിരിക്കുമ്പോൾ
2009ൽ ബിനോയ് ജോൺ യുടെ കഥ അദ്ദേഹം തന്നെ തിരക്കഥയും സംഭാഷണവുമെഴുതി സയം  നിർമ്മിച്ചതും  സംവിധാനം ചെയ്തതുമായ ചിത്രമാണ് അച്ഛനും അമ്മയും ചിരിക്കുമ്പോൾ .
ബിനോയ് ജോൺ രമേഷ് പിഷാരടി കെ.ടി.എസ്. പടന്നയിൽതുടങ്ങിയവർ അഭിനയിച്ച ഈ ചിത്രത്തിലെ ഗാനങ്ങൾ ബിനോയ് ജോൺ വരികൾ എഴുതി സുജയ് ഈണം പകർന്നവയാണ്.
താരം വേഷം 1 ബിനോയ് ജോൺ മാത്യു ചാക്കൊ 2 രമേഷ് പിഷാരടി ജോസ് ചാക്കോ (ജോസുട്ടി) 3 കെ.ടി.എസ്. പടന്നയിൽ ചാക്കോച്ചൻ 4 ധർമജൻ 5 അംബിക മോഹൻ 6 ആശ 7 കല്യാണി പാട്ടരങ്ങ്
ഗാനങ്ങൾ : ബിനോയ് ജോൺ ഈണം : സുജയ് നമ്പർ.
പാട്ട് പാട്ടുകാർ രാഗം 1 ദൈവത്തെ പാടി ബിജു നാരായണൻ 2 എൻ തീരാത്ത വേദനയും ബിജു നാരായണൻ 3 എന്റെ മണ്ണ് രഞ്ജിത്ത് ഗോവിന്ദ് 4 കാക്കേ കാക്കേ കൂടെവിടെ രഞ്ജിത്ത് ഗോവിന്ദ് 5 ലക്കിടിക്ക് അഫ്‌സൽ സംഘം 6 ഓലഞ്ഞാലിക്കിളി ഗായത്രി അശോകൻ 7 ഓലഞ്ഞാലിക്കിളി രഞ്ജിത്ത് ഗോവിന്ദ് 8 തൻ ശ്രുതി മധു ബാലകൃഷ്ണൻ അവലംബം പുറത്തേക്കുള്ള കണ്ണികൾ അച്ഛനും അമ്മയും ചിരിക്കുമ്പോൾ ഇന്റർനെറ്റ് മൂവി ഡാറ്റാബേസിൽ ചിത്രം കാണുക
അച്ഛനും അമ്മയും ചിരിക്കുമ്പോൾ 2009
Alexandre Noël Charles Acloque Couverture de la revue Le Monde des Plantes, n°65, 1895, qui mentionne Alexandre Acloque comme le rédacteur en chef.
ലൈക്കനുകളെപ്പറ്റിയുള്ള അറിവുകളിൽ വിദഗ്ദ്ധനായ ഫ്രഞ്ചുകാരനായ ഒരു സസ്യശാസ്ത്രജ്ഞനായിരുന്നു Alexandre Noël Charles Acloque (1871–1941).
പ്രകൃതിചരിത്രത്തിൽ തൽപ്പരനായ അദ്ദേഹം ഫ്രാൻസിലെ ചെടികളെപ്പറ്റിയും പ്രാണികളെപ്പറ്റിയും ഗ്രന്ഥങ്ങൾ രചിച്ചിട്ടുണ്ട്.
തെരഞ്ഞെടുത്ത കൃതികൾ Drawing from Acloque's volume on beetles in A Fauna of France Les Champignons (Mushrooms) , 1892 Les Lichens (Lichens) , 1893 Flore de France (A Flora of France) , 1894 Faune de France' (A Fauna of France) , 1896-1900) Mammifères (Mammals) Oiseaux (Birds) Poissons, Reptiles, Batraciens, Protochordés (Fish, Reptiles, Amphibians Protochordats, , 1 vol., in-18 de 210 p., avec 294 fig. Coléoptères (Beetles) , 1 vol.
, in-18 de 466 p., avec 1052 fig. Les insectes nuisibles (Insect Pests) , 1897 Scènes de la vie des insectes (Scenes from the Life of Insects) , 1897 Flores régionales de France (Regional Floras of France) , including the French Alps , the Pyrénées , Alsace-Lorraine , the Mediterranean , western France , and Paris Acloque എന്നാണ് സസ്യശാസ്ത്രസംബന്ധിയായ കാര്യങ്ങളിൽ ഇദ്ദേഹത്തെ പരാമർശിക്കുമ്പോൾ ഉപയോഗിക്കുന്ന ചുരുക്കെഴുത്ത്.
അഡീഷണൽ ഡയറക്ടർ ജനറൽ ഓഫ് പോലീസ്
ഇന്ത്യൻ പോലീസ് സർവീസ് (ഐ. പി. എസ്.) ലെ ഒരു മുതിർന്ന റാങ്കാണ് അഡിഷണൽ ഡയറക്ടർ ജനറൽ ഓഫ് പോലീസ് അഥവാ എഡിജിപി .
അവർ ഡിജിപിയേക്കാൾ ജൂനിയർ ആണ്.
ഇൻസ്‌പെക്ടർ ജനറലിനു (IG) മുകളിലും ഡയറക്ടർ ജനറലിനു (DGP) താഴെയുമാണ് അധികാരശ്രേണിയിൽ എഡിജിപിയുടെ സ്ഥാനം.
അഡുങു
അഡുങുവിനെ എകിഡോംഗൊ, എന്നെംഗ എന്നൊക്കെ അറിയുന്നു.
വടക്കു പടിഞ്ഞാറൻ ഉഗാണ്ടയിലെ അലുർ ജനതയുടെ തന്ത്രി വാദ്യോപകരണമാണ് അഡുങു.
ഏഴുമുതൽ പത്തുവരെ കമ്പികളുള്ള തന്ത്രിവാദ്യമാണ്.
or more.
അഡുങു ഒറ്റക്കാണ് വായിക്കുന്നത് (മിക്കപ്പോഴും പാട്ടിനൊപ്പം).
വൈവിധ്യത്തിനുവേണ്ടി,മറ്റു ഉപകരണങ്ങളുമായി ചേർന്നും, ആത്മസുഖത്തിനും നിശാക്ലബ്ബുകളിലും സംഗീത വിരുന്നുകളിലും മാനസിക ആരോഗ്യം കുറഞ്ഞവരുടെ ചികിത്സയായും ക്രിസ്തീയ ആരാധനയിലും ഉപയോഗിക്കാറുണ്ട്.
ഇതിന്റെ രൂപത്തിന് ആഫ്രിക്കൻ പൈതൃകമാണുള്ളത്.
ഉഗാണ്ടയിലെ ബ്രിട്ടീഷ് സാന്നിദ്ധ്യത്തിന്റെ അടയാളങ്ങൾ അഡുങു സംഗീതത്തിലും കാണാം.
ജെയിംസ് മകുബുയ പോലുള്ള പ്രാദേശിക സംഗീതജ്ഞരും ആധുനിക സംഗീതജ്ഞരും അഡുങു സംഗീതത്തിൽ പ്രാവീണ്യം നേടിയവരാണ്.
അഡിസൺ രോഗം ഇംഗ്ലീഷ് വിലാസം https://ml.wikipedia.org/wiki/Addison%27s_disease
അഡ്രിനൽ ഗ്രന്ഥിയുടെ പ്രവർത്തനക്ഷമത കുറയുമ്പോൾ കോർടിസോൺ എന്ന ഹോർമോൺ ഉത്പാദിപ്പിക്കാനുള്ള ആ ഗ്രന്ഥിയുടെ കഴിവ് നഷ്ടപ്പെടുകയും തത്ഫലമായി മറ്റു വൈഷമ്യങ്ങൾക്കു പുറമേ ശരീരത്തിന് നിറഭേദം ഉണ്ടാകുകയും ചെയ്യുന്ന അവസ്ഥയാണ് അഡിസൺ രോഗം .
തോമസ് അഡിസനാണ് 1855-ൽ ഈ രോഗം ആദ്യമായി വിവരിച്ചത്.
പ്രധാനമായും 20 വയസ്സിനും 40 വയസ്സിനും ഇടയ്ക്കാണ് ഇതുണ്ടാകുന്നത്.
ക്ഷയം , അർബുദം , ആർസെനിക് വിഷബാധ , രക്തസ്രാവം മുതലായവ ഈ രോഗത്തിനു കാരണമാകാറുണ്ട്.
മാരകമായ ഒരു രോഗമാണ് അഡിസൺ രോഗം.
രോഗിക്ക് സാധാരണയായി അസ്വാസ്ഥ്യവും തളർച്ചയും വിശപ്പില്ലായ്മയും ഉണ്ടാകും.
നാഡിമിടിപ്പും രക്തസമ്മർദവും കുറയുന്നു.
കൈരേഖകൾ , ശരീരത്തിലെ ഉണങ്ങിയ മുറിപ്പാടുകൾ, കൈകാൽ മുട്ടുകൾ എന്നിവ ആദ്യം തവിട്ടുനിറമായും പിന്നീട് കറുപ്പുനിറമായും മാറുന്നു.
സന്ധികൾ കറുത്തുവരികയും ചെയ്യും.
ബാക്കി സ്ഥലങ്ങളിലെ തൊലി വിളർക്കുകയും പിന്നീട് നീലനിറം ഉള്ളതായിത്തീരുകയും ചെയ്തേക്കാം.
ഓക്കാനവും ഛർദിയും വയറിളക്കവും ഈ രോഗത്തിന്റെ ലക്ഷണങ്ങളാണ്.
ദേഹത്തിന്റെ തൂക്കം കുറഞ്ഞുവരുന്നു.
മൂത്രം തീരെ ഇല്ലാതായിത്തീരുന്നു.
ധാരാളം വെള്ളവും സോഡിയവും മൂത്രത്തിൽ കൂടി നഷ്ടപ്പെടുന്നു.
ശരീരത്തിന്റെ താപനില 38 ഡിഗ്രി സെൽ‌ഷ്യസോ അതിൽ കൂടുതലോ ആവുകയും രോഗി അബോധാവസ്ഥയിൽ എത്തുകയും ചെയ്യും.
പെട്ടെന്ന് മരണം സംഭവിക്കാറുണ്ട്.
സീറം-സോഡിയവും രക്തത്തിലെ പഞ്ചസാരയും പ്ലാസ്മയിലെ ക്ലോറൈഡും ആൽക്കലിശേഖരവും നന്നേ താഴുന്നു.
പക്ഷേ സീറം-പൊട്ടാസിയം കൂടിവരും.
തൈറോടോക്സിക്കോസിസ് , മിക്സെഡീമ , പ്രമേഹം , ന്യുമോണിയ എന്നീ രോഗങ്ങളും അഡിസൺ രോഗത്തിനോടൊപ്പം വരാനിടയുണ്ട്.
കോർടിസോൺ മാംസപേശികളിൽ കുത്തിവയ്ക്കുകയോ ത്വക്കിൽ നിക്ഷേപിക്കുകയോ ഭക്ഷിക്കുകയോ ചെയ്ത് രക്തത്തിൽ കോർടിസോണിന്റെ നില സാധാരണമാക്കിയാൽ രോഗവിമുക്തിയുണ്ടാകും കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡിസൺ രോഗം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡീല ഇംഗ്ലീഷ് വിലാസം https://ml.wikipedia.org/wiki/Adela_of_Normandy
ഇംഗ്ലണ്ടിലെ രാജാവായിരുന്ന വില്യം I-ആമന്റെ (1027-87) പുത്രിയും സ്റ്റീഫൻ രാജാവിന്റെ (1097-1154) മാതാവുമായിരുന്നു അഡീല (1062 - 1137).
മ്യോക്സിലെയും ബ്രൈയിലെയും പ്രഭുവായിരുന്ന സ്റ്റീഫനെ 1080-ൽ വിവാഹം ചെയ്തു.
സ്റ്റീഫൻ കുരിശുയുദ്ധത്തിൽ പങ്കെടുക്കാൻ പോയപ്പോൾ (1095-99) നാടു ഭരിച്ചിരുന്നത് അഡീലയായിരുന്നു.
സ്റ്റീഫൻ മരിച്ചപ്പോൾ അവർ റീജന്റായി ഭരണം നടത്തി.
തുടർന്ന് രണ്ടാമത്തെ മകനായ തിയോബാൾഡിനെ ഭരണം ഏല്പിച്ചു.
1137-ൽ അഡീല അന്തരിച്ചു.
ഇടപ്രഭുക്കൻമാരും പള്ളിയധികാരികളും തമ്മിൽ അഭിപ്രായഭിന്നതകൾ ഉണ്ടായപ്പോൾ മധ്യവർത്തിയായി പ്രവർത്തിച്ച് ഇരുകൂട്ടരേയും അനുരഞ്ജനത്തിലെത്തിക്കാൻ ഇവർ സാരമായ സേവനം ചെയ്തിട്ടുണ്ട്.
1135-ൽ ഇംഗ്ളണ്ടിലെ രാജാവായിത്തീർന്ന സ്റ്റീഫൻ ഇവരുടെ മൂന്നാമത്തെ പുത്രനാണ്.
അവലംബം നോർമണ്ടിയിലെ അഡീല - കുടുംബ വൃക്ഷം നോർമണ്ടിയിലെ അഡീല കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡീല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡിസ് അബെബ ഇംഗ്ലീഷ് വിലാസം https://ml.wikipedia.org/wiki/Addis_Ababa
എത്യോപ്യയുടെ തലസ്ഥാനമാണ് അഡിസ് അബെബ ( Amharic : አዲስ አበባ ? , Addis Abäba IPA: [adˈdis ˈabəba ] ⓘ ).
രാജ്യത്തെ ഏറ്റവും വലിയ ജനസംഖ്യയുള്ള നഗരവും ഇതുതന്നെ.
2007 കനേഷുമാരി പ്രകാരം 2,738,248 ആണ് ഇവിടുത്തെ ജനസംഖ്യ .
ആഫ്രിക്കൻ യൂണിയന്റെയും അതിന്റെ മുൻഗാമിയായ ഓർഗനൈസേഷൻ ഓഫ് ആഫ്രിക്കൻ യൂണിറ്റിയുടെയും ആസ്ഥാനവും ഈ നഗരമാണ്.
അഡിസ് അബബെക്ക് ഒരേസമയം നഗര പദവിയും സംസ്ഥാന പദവിയുമുണ്ട്.
ഈ നഗരത്തിനുള്ള ചരിത്ര, നയതന്ത്ര, രാഷ്ട്രീയ പ്രാധാന്യം മൂലം ഇതിനെ ആഫ്രിക്കയുടെ തലസ്ഥാനം എന്ന് വിശേഷിപ്പിക്കാറുണ്ട്.
വളരെ വൈവിധ്യമാർന്നതാണ് ഇവിടുത്തെ ജനസമൂഹം.
80 ഭാഷകൾ സംസാരിക്കുന്ന, 80 രാജ്യങ്ങളിൽ നിന്നുള്ളതായ ജനങ്ങളും എത്യോപ്യയിലെ മിക്കവാറും എല്ലാ ഭാഗങ്ങളിൽ നിന്നുമുള്ള ജനങ്ങളും ഇവിടെയുണ്ട്.
ക്രിസ്തുമതം , ഇസ്ലാം മതം , ജൂതമതം എന്നിവയുൾപ്പെടെ വ്യത്യസ്തമായ മതങ്ങളിൽപെട്ടവരാണ് ഇവിടുത്തെ ജനങ്ങൾ.
അവലംബം ↑ 1 2 Archived 2008-12-18 at the Wayback Machine .
അഡിഷൻ പ്രവർത്തനം ഇംഗ്ലീഷ് വിലാസം https://ml.wikipedia.org/wiki/Addition_reaction ക്ലോറിൻ ഈഥീനുമായുള്ള രാസപ്രവർത്തനം
രണ്ടോ അതിൽ അധികമോ തന്മാത്രകൾ ചേർന്ന് മറ്റൊരു വലിയ തന്മാത്ര ഉണ്ടാക്കുന്ന പ്രവർത്തനമാണ് അഡിഷൻപ്രവർത്തനം(Addition reaction) എന്ന് ഓർഗാനിക് രസതന്ത്രത്തിൽ അറിയപ്പടുന്നത് .
ദ്വിബന്ധനവും ത്രിബന്ധനവും ഉള്ള തന്മാത്രകളാണ് അഡിഷൻപ്രവർത്തനത്തിൽ ഏര്പ്പെടുന്നത് .
ഉദാഹരണത്തിന് കാർബൺ കാർബൺ ദ്വിബന്ധനം  ത്രിബന്ധനം (C=C),കാർബൺ നൈട്രജൻ ദ്വിബന്ധനം(C=N).
രണ്ട്  തരത്തിലുള്ള പോളാർ അഡിഷൻപ്രവർത്തനം(Addition reaction) ആണ് പ്രധാനമായും ഉള്ളത് .
ഒന്ന് നുക്ലിയോഫിലിക് അഡിഷൻ 
അടുത്തത് ഇലക്ട്രോഫലിക് അഡിഷൻ.
രണ്ട് തരത്തിലുള്ള നോൺപോളാർ അഡിഷൻപ്രവർത്തനങ്ങളും ഉണ്ട്,ഒന്ന്  ഫ്രീ റാഡിക്കൽ രസപ്രവർത്തനവും രണ്ട് സൈക്ലോ അഡിഷനും .
ഇലേക്ട്രൊഫലിക് അഡിഷൻ,
 നുക്ലിയോഫിലിക് അഡിഷൻ ,
ഫ്രീ റാഡിക്കാൽ രസപ്രവർത്തനം(മുകളിൽ നിന്ന് താഴേക്ക് എന്ന ക്രമത്തിൽ) നൂക്ലിയോഫിലിക് അഡിഷൻ
ഇലേക്ട്രോൺ കുറവുള്ള തന്മാത്രകളുമയി പ്രവർത്തിക്കുന്ന രാസപദാർത്ഥത്തെ ആണ് ന്യുക്ലിയോഫൈൽ എന്ന് പറയുന്നത് .
ഇവ ഇലെക്ട്രോൻ ധാരാളം ഉള്ളവയാണ്.
ഉദാഹരണത്തിന് ദ്വിബന്ധനം ത്രിബന്ധനം എന്നിവ ഉള്ള 
തന്മാത്രകൾ .
ഈ രാസപ്രവർത്തനം ജീവജാലങ്ങളിലെ ഉപാപചയത്തിൽ ഉൾപ്പെടുന്നു ,കുടാതെ മരുന്നുകൽ ഉണ്ടാക്കുവൾ ഇത്തരം രാസപ്രവർത്തനാം ഉപയോഗിക്കുന്നു.
കാർബൺ ഹെറ്റിറോ അറ്റോം പദാർത്ഥത്തിലേക്ക് ഉള്ള അഡിഷൻ
ദ്വിബന്ധനവും  ത്രിബന്ധനവുമയി ന്യുക്ലിയോഫൈൽ അഡിഷൻ പ്രവർത്തിക്കുന്നത്തിൽ പങ്കെടുക്കുന്നത് സാധാരണമാണ്.
ഇത്തരം ബന്ധനങ്കൾ വളരെ പോളാർ ആണ്, അതിനാൽ കാർബണിന് ഒരു ഭാഗികമായ നെഗറ്റീവ് ചാർജ് ലഭിക്കുന്നു.
അതിനാൽ ഈ തന്മാത്ര ഒരു ഇലേക്ട്രോഫൈൽ ആയി പ്രവർത്തിക്കുന്നു,ആ കാർബൺ ഒരു ഇലേക്ട്രോഫിലിക് കേന്ദ്രമായും പ്രവർത്തിക്കുന്നു ,ഈ അണു ആണ് ന്യുക്ലിയോഫൈലിൻറെ ലക്ഷ്യം ആകുന്നത്.
ഇത്തരം പ്രവർത്തനങ്ങളിൽ π ബന്ധനം പൊട്ടുകയും σ ബന്ധനം രൂപപ്പെടുകയും ചെയ്യുന്നു കാർബോനൈൽഗ്രൂപ്പിലേക്ക് ഉള്ള അഡിഷൻ
മുകളിൽ തന്നിരിക്കുന്ന ചിത്രത്തിൽ കാണിക്കുന്ന പ്രവർത്തനം 1,2-നുക്ലിയോഫിലിക് അഡിഷൻ എന്ന് അറിയപ്പെടുന്നു.
ഇലേക്ട്രൊഫലിക് അഡിഷൻ
ഈ രാസപ്രവർത്തനത്തിൽ ഒരു ഇലേക്ട്രോഫൈൽ (ഇലക്‌ട്രോൺ ധാരാളം ഉള്ള പധാർതം)ഒരു ദ്വിബന്ധനമോ ത്രിബന്ധനമോ ആയി പ്രവർത്തിക്കുന്നു, അതുമൂലം π ബന്ധനം പൊട്ടുകയും σ ബന്ധനം രൂപപ്പെടുകയും ചെയ്യുന്നു.
ഈ  രാസപ്രവർത്തനം നയിക്കുന്നത് ഒരു  ഇലേക്ട്രോഫൈൽ (X+) ആണ്,അത് ഇലേക്ട്രോൺ  ധാരാളം ഉള്ള C=C യുമായി കോവാലെന്റ് ബന്ധനം ഉണ്ടാക്കുന്നു.
ഈ പ്രവർത്തനത്തിൽ X+ കാർബൺ-കാർബൺ ബന്ധനത്തിന് പോസ്സിറ്റിവ് ചാർജ് നൽകുന്നതിനാൽ ഇവിടെ കാർബോ കാറ്റയോൺ ഉണ്ടാകുന്നു.
ഫ്രീ റാഡിക്കൽ അഡിഷൻ
ഫ്രീ റാഡിക്കൽ അഡിഷൻ രണ്ട്പ്രവർത്തിച്ച് തമ്മിലോ ഒരു റാഡിക്കലും ഒരു നോൺ-റാഡിക്കൽ പദർധവും തമ്മിലാണ് നടക്കുക.
ഫ്രീ റാഡിക്കൽ അഡിഷൻ മൂന്നു സ്റ്റെപ് ആയി ആണ് നടക്കുക ഇനിറ്റ്യേഷൻ (Initiation) : ഒരു നോൺ റാഡിക്കൽ മുന്നോടിയിൽ നിന്നും ഒരു റാഡിക്കൽ ഉണ്ടാക്കപെടും പ്രോപഗേഷൻ (Propagation) :ഒരു റാഡിക്കൽ വേറൊരു നോൺ റാഡിക്കലും ആയി പ്രവർത്തിച്ച് ഒരു  പുതിയ റാഡിക്കൽ  ഉണ്ടാകുന്നു .
റ്റെർമിനേഷൻ (Termination):രണ്ടു റാഡിക്കൽ തമ്മിൽ പ്രവർത്തിച്ച് ഒരു നോൺ പ്രവർത്തിച്ച് ഉണ്ടാകുന്നു .
സൈക്ലോ അഡിഷൻ
രണ്ടോ അതിൽ കൂടുതലോ തന്മാത്രകൾ ചേർന്ന് ഒരു സൈക്ലിക് അടക്റ്റ് ഉണ്ടാവുകയും അതിൽ ബന്ധന ആദിക്യത്തിൽ ഒരു മൊത്തമായ കുറവ് ഉണ്ടാവുകയും ചെയ്യുന്ന ഒരു പെരി സൈക്ലിക് രാസപ്രവര്താനത്തെ ആണ് സൈക്ലോ അഡിഷൻ എന്ന്  പറയുന്നത് .
ഇതിന്റെ  പരിണത ഫലം ഒരു സൈക്ലിസ്സെഷൻ പ്രവർത്തനം ആണ് .
മിക്കവാറും ഉള്ള എല്ലാ സൈക്ലോഅഡിഷൻ പ്രവർത്തനങ്ങളും ഒരു സങ്കടിത പ്രവർത്തനം ആണ് അഡിഷൻ പ്രവർത്തനത്തിന്റെ ഒരു ഭാഗം ആയ ഈ പ്രവർത്തനം ഒരു നൂക്ലിയോഫിലിന്റെയോ ഇലേക്ട്രൊഫലിന്റെയോ സഹായം ഇല്ലാതെ കാർബൺ - കാർബൺ  ബന്ധനം രൂപീകരിക്കും .
ഇതിനു ഉദാഹരണം ആണ് : തെർമൽ സൈക്ലോഅഡിഷൻ, ഫോട്ടോകെമികൽ സൈക്ലോ അഡിഷൻ.
തെർമൽ സൈക്ലോഅഡിഷനും അതിന്റെ സ്റ്റീറിയോ കെമിസ്റ്റ്റിയും
ഈ  സൈക്ലോ അഡിഷൻ  പ്രവർത്തനത്തിൽ രാസപഥാർത്തങ്ങൾ അതിന്റെ പ്രഥമ ഇലക്ട്രോണിക് സ്റ്റേറ്റ് ഇൽ ആയിരിക്കും .
ഇവയുടെ പ്രാരംഭ പദാർത്ഥത്തിൽ സാദാരണയായി (4n + 2) π എലെക്ട്രോൺസ്  പങ്കെടുക്കാറുണ്ട്.
ഓർബിറ്റൽ പ്രതിസമത കാരണം ആണ് ഈ  പ്രവർത്തനം നടക്കുന്നത് .
എന്നിരുന്നാലും 4n π എലെക്ട്രോൺസ്  വഴി നടക്കുന്ന  തെർമൽ സൈക്ലോഅഡിഷനു ഉദാഹരണം ആണ് കീറ്റീന്റെ ഡൈമെറിസെഷൻ ..
ഫോട്ടോകെമികൽ സൈക്ലോ അഡിഷൻ
4n π എലെക്ട്രോൺസ്  പങ്കെടുക്കുന്ന സൈക്ലോ അഡിഷൻ.
ഫോട്ടോകെമികൽ പ്രവര്ത്തനനിരിതമാക്കിയും നടക്കാം .
ഇതിന്റെ ഒരു ഘടകത്തിൽ ഹോമോയിൽ(HOMO ) നിന്നും ലുമൊയിലേക്ക് (LUMO ) കയറ്റം ചെയ്കപ്പെടും .
സുപ്രമോളികുലാർ പ്രഭാവത്തിനു സൈക്ലോഅഡിഷനിൽ സ്വാദീനിക്കാൻ  കഴിയും.
ഇതിനു ഉദാഹരണം ആണ്
trans-1,2-bis(4-pyridyl)ethene ഇൽ നടക്കുന്ന സൈക്ലോ അഡിഷൻ.
[ ];britannica
അഡിസ്കോമ്പ് സൈനികസെമിനാരി
51°22′37″N 0°04′46″W ﻿ / ﻿ 51.37693°N 0.07947°W ﻿ / 51.37693; -0.07947 ഇംഗ്ലീഷ് വിലാസം https://ml.wikipedia.org/wiki/Addiscombe_Military_Seminary അഡിസ്കോമ്പ് സെമിനാരിയുടെ പ്രധാനകെട്ടിടം 1859 കാലഘട്ടത്തിൽ ചിത്രീകരിച്ചത്.
മുമ്പിൽ വിദ്യാർത്ഥികൾ ചിത്രത്തിനായി നിലയുറപ്പിച്ചിരിക്കുന്നു.
ദക്ഷിണ ലണ്ടനിലെ ക്രോയ്ഡോണിൽ അഡിസ്കോമ്പ് എന്നയിടത്ത് നിലനിന്നിരുന്ന ഒരു സൈനിക അക്കാദമിയായിരുന്നു ഈസ്റ്റ് ഇന്ത്യ കമ്പനി സൈനികസെമിനാരി .
അഡിസ്കോമ്പ് സൈനികസെമിനാരി എന്നും അഡിസ്കോമ്പ് എന്നു മാത്രമായും അറിയപ്പെട്ടിരുന്നു.
1809-ൽ ആരംഭിക്കുകയും 1861 വരെ പ്രവർത്തിക്കുകയും ചെയ്ത ഈ അക്കാദമിയുടെ ലക്ഷ്യം ഈസ്റ്റ് ഇന്ത്യ കമ്പനിയുടെ സ്വകാര്യസേനയിൽ പ്രവർത്തിക്കുന്നതിനുള്ള സൈനികോദ്യോഗസ്ഥരെ പരിശീലിപ്പിച്ചെടുക്കുക എന്നതായിരുന്നു.
1855-ൽ ഇതിന്റെ പേര് ഈസ്റ്റ് ഇന്ത്യ കമ്പനി മിലിറ്ററി കോളേജ് എന്നും 1858-ൽ ഈ കോളേജ് ബ്രിട്ടീഷ് സർക്കാർ ഏറ്റെടുത്തതിനെത്തുടർന്ന് റോയൽ ഇന്ത്യ മിലിറ്ററി കോളേജ് എന്നും മാറ്റിയിരുന്നു.
ഈസ്റ്റ് ഇന്ത്യ കമ്പനിക്കുവേണ്ടിയുള്ള സിവിലിയൻ ഉദ്യോഗസ്ഥരെ പരിശീലിപ്പിക്കുന്നതിനുള്ള ഹെർട്ഫോഡ്ഷയറിലെ ഹൈലിബറി കോളേജ് ഇതിന്റെ സഹോദരസ്ഥാപനമായിരുന്നു.
അഡീനിയം ഇംഗ്ലീഷ് വിലാസം https://ml.wikipedia.org/wiki/Adenium
പല നിറങ്ങളിലായി ഏകദേശം വർഷം മുഴുവനും പൂക്കൾ  വിരിയുന്ന ഒരു അലങ്കാര സസ്യയിനമാണ്‌ അഡീനിയം - Adenium.
കൂടാതെ ഇവയെ പെട്ടെന്നുതന്നെ ബോൺസായ് രൂപത്തിലാക്കി  മാറ്റുന്നതിനും കഴിയും .
അഡീനിയത്തിന്റെ പൂവ് സവിശേഷതകൾ
Adenium obesum എന്ന ശാസ്ത്രീയ നാമത്തിൽ അറിയപ്പെടുന്ന ഒരു സസ്യമാണിത്.
തൂവെള്ള നിറം മുതൽ കടും ചുവപ്പു നിറം വരെയുള്ളതും കോളാമ്പിയുടെ ആകൃതിയിലുള്ള പൂക്കൾ തണ്ടുകളുടെ അഗ്രഭാഗത്ത് കുലകളായി ഉണ്ടാകുന്നു.